
DR 30.6.2009  

 
 

11 

Kita sebutkan bahawa dalam tempoh 50 tahun lebih kita merdeka, kita berusaha 
dengan sebaik mungkin meletakkan kedudukan Islam yang kita katakan... [Membaca 
sepotong ayat al-Quran] Itu di atas dasar dengan penuh kebijaksanaan, penuh hikmah dan 
mengambil kebijaksanaan yang wajar dalam mengambil kira negara yang berbilang agama, 
bangsa dan juga budaya ini. Terima kasih Tuan Yang di-Pertua. 

Dato' Seri Tiong King Sing [Bintulu]: [Bangun] 

Tuan Mohd. Yusmadi bin Mohd. Yusof [Balik Pulau]: [Bangun] 

Tuan Yang di-Pertua: Yang Berhormat Balik Pulau. 

Beberapa Ahli Barisan Nasional: Kenapa tak bagi sebelah sini?... [Ketawa] 

Tuan Yang di-Pertua: Tak apa, tak apa.  

Tuan Mohd. Yusmadi bin Mohd. Yusof [Balik Pulau]: Tak apa? Minta maaf, 
minta maaf. 

Tuan Yang di-Pertua: Nanti saya bagi dua peluang bergilir sebelah kanan.  

Tuan Mohd. Yusmadi bin Mohd. Yusof [Balik Pulau]: Bagi peluang orang muda 
nak faham Islam Hadhari. 

Tuan Yang di-Pertua: Tadi apabila saya mendengar seorang Ahli Yang 
Berhormat memuji seorang Yang Berhormat Menteri, saya terfikir bahawa, saya kata begini 
baik saya menjalankan tugas, belum pernah saya dengar pujian daripada Ahli Yang 
Berhormat. [Ketawa] Tak apalah, sila Yang Berhormat Balik Pulau... [Ketawa] 

Beberapa Ahli: Puji dulu, puji dulu... 

Tuan Mohd. Yusmadi bin Mohd. Yusof [Balik Pulau]: Saya ucapkan ribuan 
terima kasih kepada Yang Berhormat Menteri sebab dia orang Balik Pulau, sebab itu 
jawapan dia bagus. Yang Berhormat Menteri, saya nak bertanya, penjelasan. Macam mana 
nak dikaitkan Islam Hadhari ini dengan 1Malaysia? Sebab dikatakan kajian nak tambah 
baikkan? Jadi saya mohon penjelasan. Itu sahaja. 

Tuan Yang di-Pertua: Ini isu agama sama isu politik Yang Berhormat. Terpulang 
kepada Yang Berhormat untuk menjawab.  

Dato' Jamil Khir bin Baharom: Tuan Yang di-Pertua, terima kasih kepada Yang 
Berhormat Balik Pulau. Saya melihat bahawa pendekatan Hadhari yang telah dilaksanakan 
oleh kerajaan terdahulu dan berterusan pelaksanaannya sehingga sekarang dan bersama-
sama dengan pendekatan 1Malaysia.  

Kita memperlihatkan bahawa sebenarnya dalam pendekatan Hadhari bermula 
daripada 10 prinsip yang telah kita sebutkan, iaitu:  

(i) keimanan dan ketakwaan kepada Allah; 

(ii) kerajaan adil dan beramanah;  

(iii) rakyat berjiwa merdeka;  

(iv) penguasaan ilmu pengetahuan;  

(v) pembangunan ekonomi seimbang dan komprehensif;  

(vi) kehidupan berkualiti;  

(vii) pembelaan hak kumpulan minoriti dan juga wanita;  

(viii) keutuhan budaya dan moral;  

(ix) pemeliharaan alam semula jadi; dan  

(x) kekuatan pertahanan.  



11. Kita sebutkan bahawa dalam tempoh 50 tahun lebih kita merdeka, kita berusaha dengan sebaik mungkin meletakkan kedudukan Islam yang kita katakan... [Membaca sepotong ayat al-Quran] Itu di atas dasar dengan penuh kebijaksanaan, penuh hikmah dan mengambil kebijaksanaan yang wajar dalam mengambil kira negara yang berbilang agama, bangsa dan juga budaya ini. Terima kasih Tuan Yang di-Pertua. Dato' Seri Tiong King Sing [Bintulu]: [Bangun]. Tuan Mohd. Yusmadi bin Mohd. Yusof [Balik Pulau]: [Bangun]. Tuan Yang di-Pertua: Yang Berhormat Balik Pulau. Beberapa Ahli Barisan Nasional: Kenapa tak bagi sebelah sini?... [Ketawa]. Tuan Yang di-Pertua: Tak apa, tak apa. Tuan Mohd. Yusmadi bin Mohd. Yusof [Balik Pulau]: Tak apa? Minta maaf, minta maaf. Tuan Yang di-Pertua: Nanti saya bagi dua peluang bergilir sebelah kanan. Tuan Mohd. Yusmadi bin Mohd. Yusof [Balik Pulau]: Bagi peluang orang muda nak faham Islam Hadhari. Tuan Yang di-Pertua: Tadi apabila saya mendengar seorang Ahli Yang Berhormat memuji seorang Yang Berhormat Menteri, saya terfikir bahawa, saya kata begini baik saya menjalankan tugas, belum pernah saya dengar pujian daripada Ahli Yang Berhormat. [Ketawa] Tak apalah, sila Yang Berhormat Balik Pulau... [Ketawa]. Beberapa Ahli: Puji dulu, puji dulu... Tuan Mohd. Yusmadi bin Mohd. Yusof [Balik Pulau]: Saya ucapkan ribuan terima kasih kepada Yang Berhormat Menteri sebab dia orang Balik Pulau, sebab itu jawapan dia bagus. Yang Berhormat Menteri, saya nak bertanya, penjelasan. Macam mana nak dikaitkan Islam Hadhari ini dengan 1Malaysia? Sebab dikatakan kajian nak tambah baikkan? Jadi saya mohon penjelasan. Itu sahaja. Tuan Yang di-Pertua: Ini isu agama sama isu politik Yang Berhormat. Terpulang kepada Yang Berhormat untuk menjawab. Dato' Jamil Khir bin Baharom: Tuan Yang di-Pertua, terima kasih kepada Yang Berhormat Balik Pulau. Saya melihat bahawa pendekatan Hadhari yang telah dilaksanakan oleh kerajaan terdahulu dan berterusan pelaksanaannya sehingga sekarang dan bersama- sama dengan pendekatan 1Malaysia. Kita memperlihatkan bahawa sebenarnya dalam pendekatan Hadhari bermula daripada 10 prinsip yang telah kita sebutkan, iaitu: (i) keimanan dan ketakwaan kepada Allah; (ii) kerajaan adil dan beramanah; (iii) rakyat berjiwa merdeka; (iv) penguasaan ilmu pengetahuan; (v) pembangunan ekonomi seimbang dan komprehensif; (vi) kehidupan berkualiti; (vii) pembelaan hak kumpulan minoriti dan juga wanita; (viii) keutuhan budaya dan moral; (ix) pemeliharaan alam semula jadi; dan. (x) kekuatan pertahanan.